
remda je autor po vokaciji jesničar u njegovu analitičkom postupku 
nazočna je politološka 


Kategorija moći primijenjena je u analizi političkih odnosa velikih aktera toga 
doba, kao što su Austro-Ugarska, Osmansko Carstvo, Njemačka, Rusija, Engleska i 
Francuska. 

Autor pokazuje ponašanje, interese i borbu za premoć spomenutih aktera vođe- 
nih idejom svjetske moći (die Weltmacht), poglavito na Balkanu. U igri velikih sila 
skreće pozornost na političko ponašanje Srbije. Ona se našla u sukobu s Austrijom 
i osmanskom Turskom na Balkanu. Postupno se udaljavala od Austrije, financijski 
približila Francuskoj, politički Rusiji. Produbila je konflikt s Austrijom zbog Bosne i 
Hercegovine. U sukobu s Osmanskim Carstvom bila je na jugu u Makedoniji. Na jugu 
je sudjelovala u financiranju i podupiranju četničkih grupa. 

U sukobima velesila Srbija je usporedo poticala i razvijala ideju Velike Srbije, poti- 
čući i financirajući različite političke grupe u službi te ideje. Autor to ovako opisuje: 

»Stvorena je konspirativna mreža organizacija. Ova je mreža pod imenom Srpska 
obrana, odnosno Narodna obrana, djelovala u osmanskoj Makedoniji i u austrouga- 
rskoj Bosni i Hercegovini", konstatira autor nakon što je pregledao izvorne beogradske 
dokumente iz tog doba. 

Radikalni dio mreže predstavljala je velikosrpska organizacija Crna ruka. Glede 
njezina programa autor kaže: 

»Posebna sastavnica beogradske mreže bila je organizacija Crna ruka kroz koju su 
mlađi zavjerenici iz 1903. namjeravali ostvariti naglašeno revolucionarni program koji 
jeciljao Srbiji priključiti Bosnu i Hercegovinu, Crnu Goru, Makedoniju, Kosovo, tada- 
šnju bansku Hrvatsku, Dalmaciju i Vojvodinu." 

Predmet petog dijela knjige (Nemirna i zavjerenička Srbija) su urotničke ,igre pri- 
jestolja" u Srbiji. Početna pozicija analize je ubojstvo Aleksandra Obrenovića i njegove 
supruge Drage 11. lipnja 1903. Riječ je bila o uroti ili zavjeri". 

Urotnička aktivnost Srbije od 1903. - 1914. predmet je daljnje analize autora. Akteri 
aktivnosti bili su visoki krugovi u Srbiji ,,kada su kraljoubojice i pripadnici beogra- 
dskog političkog vrha stvorili obavještajnu i revolucionarno-terorističku mrežu čija 
djelatnost dokazuje odgovornost vladinog vrha Kraljevine Srbije za Sarajevski atentat 
i njenu suodgovornost za izbijanje I. svjetskog rata". 

Autor u knjizi piše o beogradskoj urotničkoj revolucionarnoj mreži. 

»Dakle beogradska mreža je imala vrlo jasnu, zakulisnu, hijerarhiju u kojoj su drža- 
vni i lokalni dužnosnici djelovali kao aktivisti i organizatori obavještajne i revoluciona- 
rno-terorističke djelatnosti." 

vil 


Vratimo se prevratničkim aktivnostima u Srbiji i likvidaciji Aleksandra Obreno- 
vića. Prisilnim odlaskom Obrenovića vezanih za Austro-Ugarsku, dolaskom Kara- 
đorđevića, Srbija se okrenula Francuskoj i Rusiji. Stav urotnika prema novom vladaru 
Petru Karađorđeviću bio je radikalno prevratnički. 

»Aleksandra smo bacili s prvog kata, a Petra ćemo baciti s trećeg" Komentar gla- 
si, »meštri defenestracije" Uspjeh urotnika/zavjerenika temeljio se i na permanentnoj 
političkoj nestabilnosti Srbije. 

Dolaskom Karađorđevića kolovođe urotnika/zavjerenika nisu bile pogubljene, već 
umirovljene. Nikola Pašić zvani Baja kako ga Krleža naziva, inače šef srbijanske vla- 
de, oprezno se odnosio spram urotnika u kojima je vidio mogućeg aktera za izvedbu 
državnog udara. 

Kao što smo spomenuli godina 1903. bila je bitna za vanjskopolitički zaokret Srbi- 
je, odnosno pragmatično udaljavanje Srbije od Austro-Ugarske i pomicanje prema 
Francuskoj i Rusiji. 

Autor na jednom mjestu kaže: 

»Za to vrijeme u Beču se krivim okom gledalo na rusofilsko usmjerenje kralja Petra 
i beogradske vlade čiji su vanjsko-politički ciljevi izgledali kao promicanje južno- 
slavenskog separatizma u Austro-Ugarskoj iza čega se vidjelo Veliku Srbiju i interese 
Rusije na Balkanu!" 

Ta dvojna pozicija Srbije, konstruirana 1903., između Zapada (Francuska) i Istoka 
(Rusija) ostala je na snazi do današnjeg dana. Prepoznaje se u odnosu Srbija — Europska 
Unija — Rusija. 

Autorova metoda je dokumentarana. Interpretacija se oslanja na dokumente. Stil je 
lepršav i interesantan, na momente literaran. Tekst se čita kao uzbudljivo historiogra- 
fsko štivo. Na 


je važna i zbog komparacije Europe, velikih sila, Srbije i Balkana 
očetkom i 21. stoljeća. 

Nadamo se da će čitatelji prepoznati ovu komparaciju kao orijentir da se u ge- 
opolitici malo što mijenja. Vječna je ideja moći i njezina širenja na druge prostore. 
U tom smislu politološka literatura govori o ,državama grabežljivicama“, kao što su to 
danas Rusija sa svojom ideologijom Ruskog svijeta ili Srbija, Srpskog sveta. 

Postoje geopolitičke konstante, samo što se kroz vrijeme mijenjaju akteri ili njihovi 
nositelji. Geopolitika je sudbina! Njoj ne možemo izmaknuti. Mi se udaljimo, ona nas 
približi! 

& prof dr. sc. Željko Holjevac, Zagreb. 


ukopis se sastoji od osam temeljnih dijelova: 1. Vrlo je važno razumjeti 

Srbiju, II. Rasplitanje beogradskih tajni, III. Stogodišnja kontroverza o 

suodgovornosti Srbije, IV. Smrt stare Europe, V. Nemirna i zavjerenička 

Srbija, VI. Crna ruka i napete balkanske pobjede Srbije, VII. Beogradska 
mreža i Sarajevski atentat i VIII. Beogradska vještina zataškavanja. 

Osim što uvodi čitatelja u vrlo staru kontroverzu i daje inicijalni pogled iza beogra- 
dskih kulisa, autor u prvome dijelu ukazuje na puteve razumijevanja, tajne povije- 
snih izvora i pitanja za istragu s obzirom na važnost razumijevanja Srbije. U dru- 
gome se upušta u pokušaj rasplitanja beogradskih tajni, a u trećem raspravlja o 
krivnji za rat (1915. - 1961.), iznosi nove spoznaje u sjeni ,,Fischerove kontroverze" 
(1961. - 2001.) te obrađuje povratak na Balkan (2001. - 2015.) u nastojanju da pro- 
nikne u stogodišnju kontroverzu o suodgovornosti Srbije za izbijanje rata kakvog 
dotad nije bilo. Nijansirano raščlanjujući kolaps europske ravnoteže, eksploziv- 
ni Balkan (1908. - 1913.) i klizanje Europe u rat u srpnju 1914., autor u četvrtome 
dijelu portretira smrt predratne Europe. Zbog borbe za prevlast u svijetu europske 
su sile napustile politiku ravnoteže snaga u korist udruživanja u suparničke voj- 
no-političke saveze. Sve lošiji odnosi među moćnim europskim državama posta- 
li su početkom 20. stoljeća izvorom sve češćih kriza i napetosti svjetskih razmjera. 
Nemirna i zavjerenička Srbija tema je petoga dijela u kome autor opisuje surovi dina- 
stički prevrat u Beogradu 1903., napetu suradnju prevratnika i političara, tajnu beo- 
gradsku mrežu, strateške ciljeve beogradske mreže i tu mrežu u Bosni i Hercegovini, 
U šestome dijelu autor iznosi planove Crne ruke za nacionalnu revoluciju, analizi- 
ra pobjedu Srbije u Balkanskim ratovima i ukazuje na ranjivu Veliku Srbiju u poza- 
dini napetih balkanskih pobjeda Srbije. Sedmi je dio posvećen beogradskoj mreži i 
Sarajevskom atentatu: srpsko-jugoslavenskoj revoluciji Mlade Bosne, Mladoj Bosni 
u beogradskoj mreži, strahu od nedorečenih planova Franje Ferdinanda te beogra- 
dskoj mreži i Sarajevskom atentatu. Atentat je počinio Gavrilo Princip, bosanski mla- 
dić srpske nacionalnosti i član omladinske udruge Mlada Bosna. To je bila podružnica 
tajne srbijanske organizacije Ujedinjenje ili smrt, poznatije pod imenom Crna ruka. 
Ona se borila za ujedinjenje svih Srba i teritorijalno proširenje Srbije. Stoga je Austro- 
Ugarska optužila Srbiju da je kriva za atentat i uputila joj ultimatum. Tražila je da 
njezini sudski i policijski istražitelji sudjeluju u istrazi o atentatu na području Srbije. 
Beograd je pomirljivo odgovorio, ali je odbio austro-ugarsko sudjelovanje u istrazi, 
nastojeći zataškati puteve prema tamošnjoj mreži i vlastitoj odgovornosti. Beogradska 
vještina zataškavanja tema je osmoga dijela u kojem se govori o tajnama nedovršene 
austro-ugarske istrage, bečkoj diplomatskoj noti i beogradskoj mreži te beogradskoj 
vještini zataškavanja. Autor na kraju zaključuje da je beogradska mreža dio suodgo- 
vornosti Srbije za Prvi svjetski rat. Poglavlja su sređena i uključuju sve potrebne ele- 
mente. Tekst je potkrijepljen temeljitim znanjem i pokazuje visoku razinu razumijeva- 
nja pojmova. Podatci i primjeri su odgovarajući, iznose se na jasan i razumljiv način te 
ukazuju na razumijevanje važnosti kronološko-problemskoga pristupa. Sadržaj goto- 

vin 


vo svakoga dijela donosi nove znanstvene spoznaje ili inovativne reinterpretacije istra- 
živački otvorenih pitanja, a rješenjima koja autor nudi potiču se nova pitanja za zna- 
nstvenu raspravu. 

U rukopisu se kvalitetno obrađuje važna tema u području humanističkih znanosti, 
a djelo je izvorno, napose u usporedbi s ostalim naslovima o predmetnoj problematici. 
Istražena tema je znanstveno relevantna, a naslov rukopisa odgovara njegovu sadržaju. 
Pristup i metodologija djela su prikladni, jednako kao i jezik, stil i sl. Autor je pokazao 
u čemu je originalnost rukopisa, čija je struktura dobra i koji je opremljen potrebnim 
znanstvenim aparatom. Tekst je napisan pitko i logično, a problemi i teze prezentirani 
su na razumljiv način. Kontinuiteti i promjene, uzroci i posljedice objašnjavaju se u 
rukopisu temeljito i uvjerljivo. Autor u interpretacijama zna protumačiti zašto je nešto 
tako kako je utvrdio da jest te vrednovati pojedina tumačenja. Objašnjenja i argumenti 
su uvjerljivi, dobro organizirani i povezani te su u skladu s pravilima struke. Rječnik je 
bogat, a izražavanje publicistički jezgrovito. Pojedini dijelovi rukopisa ujednačeni su 
po svome opsegu. Autor je uzeo u obzir mnoge izvore i brojnu literaturu o temi koju 
istražuje, pristup je izoštren i precizan, a citiranje izvora i literature ispravno. Stručno 
nazivlje je uobičajeno i prikladno. U zaključku su sadržani svi podatci važni za razumi- 
jevanje teme. Znanstveno je utemeljen, počiva na dobivenim rezultatima te je dovoljno 
jasan i za akademsku zajednicu i širi krug čitatelja. 

lako problematika koja se u njoj obrađuje nije sasvim nova i nepoznata, knjiga je po 
svojim temeljnim obilježjima izvorno djelo na hrvatskome jeziku o znanstveno releva- 
ntnoj temi, a namijenjena je akademskoj zajednici i ostaloj zainteresiranoj javnosti. 
Pitanje suodgovornosti Srbije za Prvi svjetski rat stogodišnja je kontroverza, a ova 
knjiga je jedan od pokušaja rasplitanja beogradskih tajni izbijanja prvoga globalnog 
i totalnog rata u povijesti. S obzirom na relevantnost teme, interes znanstvene i šire 
zajednice te potrebu za tekstovima o istoj ili srodnoj tematici na hrvatskome jeziku, 
društveni interes je razvidan pa je objavljivanje knjige opravdano i potrebno te se ono 
kao takvo podupire i preporučuje. 

Vojislav Tankosić u četničkoj uniformi 


Pečat Vrhovnog centralnog odbora organizacije Ujedinjenje ili 
smrt koja je poznatija pod imenom Crna ruka. Članovi vodstva 
ove organizacije su bili suorganizatori Sarajevskog atentata. 


UVOD 


VRLO STARA KONTROVERZA 


ok sam u proljeće i ljeto 2014. za Slobodnu Dalmaciju pisao opsežni serijal 
članaka o stogodišnjici izbijanja I. svjetskog rata iznenadila me jedna sta- 
ra povijesna priča. Iz mora povjerljivih dokumenata i starih knjiga pred 
mene je isplivala stogodišnja kontroverza oko odgovornosti Kraljevine 
Srbije za Sarajevski atentat i njezinoj suodgovornosti za izbijanje I. svjetskog rata. 

Pokazalo se, naime, da su sudbinski pucnji sarajevskoga atentatora Gavrila Principa 
i djelatnost beogradskoga vojnog obavještajca Dragutina Dimitrijevića Apisa samo 
vrh ledene sante političkih, obavještajnih i revolucionarno-terorističkih zapleta čiji 
su konci sezali do vladina vrha u Beogradu. 

Gledano izhrvatske perspektive, ovaj pogled izabeogradskih kulisa, razotkriva nali- 
čje nastanka Jugoslavije koja se, u očima beogradskih političara, obavještajaca i revolu- 
cionarno-terorističkih aktivista, vrlo usko preplitala s velikom Srbijom. U tom smislu 
ovajeknjiga preispitivanje politike i ideologije jugoslavizma koje su obilježile hrvatsku 
povijest 20. stoljeća. To je tim važnije što jugoslavizam u Hrvatskoj još uvijek, prešutno, 
izgleda kao revolucionarno slobodarstvo, iako njegova pozadina krije brojne kontro- 
verze. Pritomejeključnoštojetajnamrežabeogradskoga vladina vrha, kojaje djelovala 
kroz organizacije Srpska odbrana i Narodna odbrana i u okviru koje su djelovali četnici 
i brojni civilni aktivisti, onda izgledala kao revolucionarna i oslobodilačka djelatnost. 
Na sličan način se, nerijetko, gleda i na djelatnost organizacije Ujedinjenje ili smrt, 
poznatije pod imenom Crna ruka. Ipak, gledano iz današnje perspektive, djelatnost 
tih organizacija može se smatrati državnim terorizmom usmjerenim na širenje Srbije 
pod krinkom nacionalno-oslobodilačkog jugoslavizma. 

Zato je ova istraga vrlo relevantna i zanimljiva i za današnju Hrvatsku. 

Dio rezultata ove istrage već sam objavio u svojim znanstvenim člancima u 
Radovima Instituta HAZU u Zadru' i u svojim kolumnama u Slobodnoj Dalmaciji". 
Ti članci i te kolumne su polazna točka za pisanje ove knjige koja ima dva lica, znan- 
stveno i publicističko. Znanstveno lice donosi sasvim nove spoznaje koje omogućava- 
ju procjenu razine odgovornosti službene Srbije za Sarajevski atentat i razinu njezine 
suodgovornosti za izbijanje I. svjetskog rata. 

U tom su smislu ključni podatci iz vrlo opsežne zbirke pod nazivom Dokumenti 
o spoljnoj politici Kraljevine Srbije 1903-1914. Ova zbirka, među ostalim, omogućava 
uvid u djelovanje beogradske mreže koju je od 1905. organizirala, financirala i nad- 
zirala beogradska vlada kroz Ministarstvo vanjskih poslova. Ova je mreža od 1908. 
djelovala u Bosni i Hercegovini gdje su njezini aktivisti šest godina poslije organizirali 
i izveli Sarajevski atentat. 


"> VRLO STARA KONTROVERZA se 


Publicističko lice ove knjige, donosi napetu priču o beogradskim zapletima od 1903. 
do 1914. koji su obilovali zveckanjem oružjem, nasiljem i zavjereničkom djelatnošću. 

Knjiga je napisana tako da se svaki od njezinih osam dijelova može čitati kao pose- 
bna priča pri čemu je ključan peti dio pod naslovom ,Nemirna i zavjerenička Srbija" 
koji dosnosi nepoznate podatke o djelatnosti beogradske mreže u koju je bio uvezan 
globalno poznati sarajevski atentator Gavrilo Princip. 

Logični početak ove priče je surovi beogradski prevrat od 11. lipnja 1903., kada su 
časnici-zavjerenici, kralja Aleksandara Obrenovića i kraljicu Dragu izrešetali revolve- 
rima, sasjekli sabljama i bacili kroz prozor kraljevskoga dvora. Nakon toga je Srbija, 
zbog vrlo velikog političkog utjecaja ovih časnika-zavjerenika, nekoliko puta bila na 
rubu novoga državnoga prevrata. Situaciju su dodatno komplicirale žestoke stranačke 
borbe u kojima su ovi zavjerenici igrali vrlo veliku ulogu. 

U ovakvom ozračju, kada se Balkan nakon ratova 1912. i 1913., zapleo u sve opasni- 
je napetost između europskih sila, Sarajevski atentat Srbiju je gurnuo u otvoreni sukob 
s Austro-Ugarskom. Suočeni s prijetećom bečkom diplomatskom notom od 23. srpnja 
1914. srbijanski premijer Nikola Pašić i njegova vlada majstorski su zataškali djelatnost 
obavještajne i revolucionarno-terorističke mreže koju su izravno nadzirali. 

Bečki vrh je znao da ta beogradska mreža postoji, ali ju nije uspio do kraja razo- 
tkriti i predstaviti europskoj javnosti pa je Srbija u trenutku izbijanja I. svjetskog rata 
izgledala kao žrtva 


prije Sarajevskoga atentata. 


dr. se. Tihomir Rajčić, Split, prosinac 2022. 


POGLED IZA BEOGRADSKIH KULISA 


ožete izdati streljivo, ali vrlo pozorno da se ne sazna ni sa koje 
strane", naložio je 22. lipnja 1914., šest dana prije Sarajevskoga 
3 3 atentata, predsjednik vlade Kraljevine Srbije Nikola Pašić 


okružnom poglavaru u Ohridu. 

Ovaj podatak, koji se odnosi na tadanji krvavi građanski rat u Albaniji u kojem je 
beogradska vlada novcem i oružjem podupirala svoje kandidate", otkriva zavjereničko 
ozračje političkog vrha Kraljevine Srbije u razdoblju prije I. svjetskog rata. 

O tom ozračju svjedoči i povjerljivo obavještajno izvješće, nastalo dan prije 
Pašićevog naloga. U tom je izvješću šef vojno-obavještajne službe glavnog stožera 
srbijanske vojske Dragutin Dimitrijević Apis napisao kako u ,radu na zagraničnim 
poslovima" u Bosni i Hercegovini, dakle na tadanjem teritoriju Austro-Ugarske, treba 
osigurati suradnju vojske i policije.! Iza ovih se riječi krije obavještajna mreža, čiji su 
članovi sebe vidjeli kao nacionalne revolucionare, a čija se djelatnost 1914. pokazala 
sudbonosnim za Srbiju, Austro-Ugarsku, ali i čitavu Europu. 

U tu mrežu je bio uvezan i manje poznati sarajevski atentator Nedjeljko Čabrinović 
koji je neobičnom plosnatom i kvadratastom bombom srbijanske proizvodnje, koju je 
u Beogradu dobio od četničkih veterana, neuspješno pokušao ubiti austrougarskog 
prijestolonasljednika Franju Ferdinanda. 

»Jesam, junak Srbin" uzviknuo je Čabrinović u trenutku uhićenja 28. lipnja 1914. 
negdje iza 10 sati ujutro. Promatrajući ovaj događaj iz automobila koji je upravo izbje- 
gao bombu Franjo Ferdinand je prokomentirao: 

»Hajdemo. Taj je čovjek očito lud, nastavimo s našim programom" 

Ipak, prema sjećanjima jednog člana njegove pratnje Franjo Ferdinand nije bio ova- 
ko ravnodušan, nego se dvojio oko smislenosti nastavka službenoga posjeta Sarajevu. 
»No, dakle što je s tim bombama? Ako se to ponovi, može li se mirno ići dalje. 

Na ova prijestolonasljednikova pitanja je austrougarski upravitelj Bosne i Herce- 
govine, ambiciozni general Oscar Potiorek, Franji Ferdinandu i njegovoj supruzi Sofiji 
osobno zajamčio siguran nastavak službenoga posjeta Sarajevu. Ta se odluka pokazala 
jednom od najvećih pogrješaka XX. stoljeća koju je Potiorek pola godine poslije platio 
strašnim vojnom porazom u Srbiji nakon čega je izgubio razum i završio u umobo- 
Inici.* 

Prema sjećanjima jednoga bosanskog srpskog mladića koji je poslije postao povje- 
sničar, malo poslije 10 i 30 sati ujutro, u svjetsku povijest je ušao Gavrilo Princip. 
On je revolverom Browning koji je također dobio od četničkih veterana u Beogradu, 
s udaljenosti od 2 do 3 metra prostrijelio Franju Ferdinanda kroz vratnu arteriju. 

Kada se prijestolonasljednikova supruga Sofija uzdigla prema mužu, drugi metak je 
završio u njezinoj trbušnoj aorti umjesto da, kako je to Princip planirao, ubije gene- 
rala Potioreka. 

Nakon atentata Princip je, namjeravajući izvršiti samoubojstvo, revolver okrenuo 
prema sebi. No, policajci su ga odmah uhitili i vukli ulicom prema zgradi zvanoj 
Beledija u kojoj su bili smješteni policijska postaja i Okružni sud, dok su ga prola- 
znici tukli. Zato je nadležni sudac istražitelj Leo Pffefer uskoro vidio kako mu dovo- 
de ,gologlavog mladića krvave glave" koji je više puta povraćao zbog neučinkovite 
kapsule cijanida koju je progutao i kojem je prije početka istražnog postupka trebalo 
oprati i previti rane.* 

Iza Čabrinovićeve bombe i Principova revolvera stajala je obavještajna i revo- 
lucionarno-teroristička organizacija Narodna odbrana koja je u Bosni Hercegovini 
djelovala od listopada 1908. U pozadini te organizacije bili su politička volja, novac 
i organizacijski kapaciteti beogradske vlade. 

Gledano iz Beograda, u trenutku kad su ispaljeni sudbonosni sarajevski pucnji, 
srbijanski premijer Nikola Pašić je imao jedanaestogodišnje osobno iskustvo s beo- 
gradskim zavjerenicima iz 1903. koji su pritiscima, ali i otvorenim prijetnjama, obli- 
kovali službenu politiku Srbije.? 

Ovi zavjerenici su u ranim jutarnjim satima 11. lipnja 1903. krvavim prevra- 
tom uklonili dinastiju Obrenovića i na srbijansko prijestolje doveli dinastiju Kara- 
đorđevića. U prevratu u kojem su određenu ulogu igrala ruska tajna služba, ali i 
službeni Beč, među stotinjak zavjerenika bio je i Dragutin Dimitrijević poznat pod 
nadimkom Apis. On i ostali zavjerenici su prevrat smatrali opravdanim revolucio- 
narnim nasiljem jer su očekivali ,,sigurnu propast domovine" ako na prijestolju osta- 
ne kralj Aleksandar Obrenović. 

Ova revolucionarna filozofija na površinu je opet isplivala jedanaest godina posli- 
je, u svibnju 1914., kađa je Dimitrijević, koji je tada iza sebe imao vojni vrh i parla- 
mentarnu oporbu, razmatrao državni udar protiv Nikole Pašića, ali i protiv dinastije 
Karađorđevića!“ 

Da stvar bude opasnija, Srbija se u srpnju 1914. našla u vrlo teškom vanjsko- 
političkom položaju. Naime, Sarajevski atentat, a zatim austrougarska diplomatska 
nota od 23. srpnja 1914. i srbijanski odgovor dva dana poslije, označili su početak 
eskalacije onodobne europske napetosti, koja je u određenoj mjeri bila vezana za 
Balkan i koja je početkom kolovoza 1914. eksplodirala u I. svjetski rat. Ova globalna 
eksplozija odmah je pokrenula rasprave o pitanju suodgovornosti Srbije koje traju 
sve do danas. 

Zato ne čudi što je, polemizirajući s novijim historiografskim istraživanjima koja 
naglašavaju suodgovornost Srbije, srbijanski povjesničar Mile Bjelajac aktualizirao 
gledište kako Balkan i Srbija u ovoj priči nisu bili toliko važni te da je glavni uzrok 
I. svjetskog rata bila agresivna težnja Trojnog saveza za dominacijom na račun 
Antante, čime je bila poremećena vojno-politička ravnoteža snaga u Europi. U takvim 
okolnostima, smatra Bjelajac, Srbija je, slično kao Belgija i Luksemburg, bila žrtva 
koja se našla na putu osvajačkih ambicija Njemačke, odnosno Austro-Ugarske." 

No, ova medalja ima i drugu stranu. 

Poznati britanski stručnjak za europsku politiku tog doba John Keiger i srbija- 
nska povjesničarka Ljiljana Aleksić-Pejković smatraju da su nerazriješeni političko- 
diplomatski problemi preostali iza dvaju balkanskih ratova vođenih 1912. i 1913. 
stvarali nesuglasice i napetosti ne samo na Balkanu, nego i u Europi. Čitavu je stvar 
otežavala činjenica što su krajem srpnja 1914. države članice Trojne antante i Trojnog 
saveza postupale agresivno i ofenzivno, rukovodeći se prije svega obzirima vojne sigu- 
rnosti i diplomatskog prestiža, a tek onda obzirima očuvanja europskog mira.!? 

Upravo zbog toga je američko-francuski povjesničarski dvojac Jay Winter i Antonie 
Prost u novije vrijeme iznio stav kako ,sve države, svi narodi, u različitoj mjeri dijele 
odgovornost za katastrofu koju nisu bili u stanju predvidjeti i spriječiti“? 

U pozadini ove europske katastrofe bilo je izraženo nepovjerenje i sukob dvaju svje- 
tova, svijeta stoljetnog habsburškog imperijalizma i svijeta balkanske Srbije. 

U predvečerje I. svjetskog rata budućnost habsburškog imperijalizma je utjelo- 
vljavao prijestolonasljednik Franjo Ferdinand koji je, usprkos tome što je često izgle- 
dao odbojno i ratoborno i što je u određenoj mjeri bio psihički neuravnotežen, zbog 
naglašene sklonosti prema suradnji s Rusijom, na umu imao dugoročno miroljubivo 
rješenje za Balkan. Iznimka od takvog držanja bila je situacija u jesen 1912. kada je 
zbog napetosti oko I. balkanskog rata kratko vrijeme bio pristao uz vrlo ratobornog 
šefa austrougarskog glavnog stožera generala Conrada von Hčtzendorfa.!“ 

Ipak, tadanji srbijanski veleposlanik u Beču Jovan M. Jovanović je, u izvješću napi- 
sanom dvadesetak dana nakon Sarajevskoga atentata, ustvrdio da je Franjo Ferdinand 
bio odlučan zaratiti s Rusijom i Srbijom, čime je izrazio mišljenje službenoga Beograda, 
ali i mišljenje srpskih obavještajaca i revolucionarno-terorističkih aktivista. Usto, 
Jovanović je Ferdinandove nedorečene zamisli o trijalističkom ili federalističkom pre- 
uređenju Austro-Ugarske smatrao neiskrenim manipulacijama čovjeka čije stvarne 
političke namjere nisu bile jasne. 

Zato ne čudi što se spomenuti beogradski obavještajac Dragutin Dimitrijević 
Apis bojao da bi eventualne reforme Franje Ferdinanda mogle spriječiti ostvarenje 
južnoslavenskog ujedinjenja pod okriljem Srbije. U tom smislu ne treba čuditi i to što 
mu je službena nazočnost Franje Ferdinanda vojnim manevrima u okolici Sarajeva, 
krajem lipnja 1914., izgledala kao uvod u pokušaj vojnog i političkog uništenja Srbije.'? 

Iza Apisova straha krije se balkanski svijet tadašnje Srbije koji je, uz socijalističke 
i anarhističke ideje, u velikoj mjeri, oblikovao mentalni sklop sarajevskih atentatora. 
Ovaj svijet je, ponajprije kroz povijesne predaje, utjecao na njihovo razmišljanje, na 
njihove akcije i na zamisao o izvođenju Sarajevskoga atentata.'“ 

Veliku ulogu u čitavoj stvari igrale su i veze atentatora s tajnom beogradskom mre- 
žom i njihova ideološka i kulturološka motivacija koju je uvjerljivo opisao glavni ide- 
olog Mlade Bosne Vladimir Gaćinović koji je u vrijeme Sarajevskoga atentata bio na 
studiju u Švicarskoj o trošku tajne obavještajne i revolucionarno-terorističke organi- 
zacije beogradske vlade Narodna odbrana. Opisujući idejno nadahnuće svojih mlađih 
kolega Čabrinoviće je zapisao: 

»Srpski revolucionar ako hoće da pobedi mora biti umetnik, konspirator, mora 
imati talenta za borbu i stradanja; biti mučenik i zavjerenik, čovek zapadnih manira i 
hajduk koji će zaurlati i povesti boj za nesrećne i pogažene. Revolucija nikada ne dolazi 

iz očajanja, kako se pogrešno misli, nego iz revolucionarne misli koja raste u narodnoj 
duševnosti, bogata entuzijazmom velika unutrašnjim životom i gestama koje stoje u 
mističnoj psihologiji gomila/!? 

Gaćinovićeve riječi, čiju je važnost još 1925. uočio poznati britanski publicist i istra- 
živač Sarajevskoga atentata, Robert S. Watson'*, otkrivaju da su sarajevski atentatori, 
uz jasno socijalno nadahnuće vidljivo u izrazu ,boj za nesretne i pogažene“, bili moti- 
virani i vizijom ujedinjenja srpskoga naroda rušenjem austrougarske vlasti u Bosni i 
Hercegovini, koja proviruje iz formulacije ,srpski revolucionar". 

Da je tome, tako svjedoči kasniji zatvorski zapis Gavrila Principa u kojem, među 
ostalim, pišu i sljedeće riječi: 

»Mi kao nacionalisti, premda smo čitali i socijalističke i anarhističke spise, nismo 
se puno bavili tim pitanjem jer smo držali da svaki od nas ima drugu dužnost, nacio- 
nalnu dužnost"? 

Sve ovo pokazuje da je u pozadini Sarajevskoga atentata bilo čvrsto uvjerenje kako 
je Bosna i Hercegovina srpska zemlja koju treba oteti iz austrougarskih ruku. 

Gledano iz ove perspektive, koja se poklapala s gledištima službenoga Beograda, 
tadanja hrvatsko-katolička i bošnjačko-muslimanska zajednica u Bosni i Hercegovini 
zapravo nisu postojale. Prešutno ih se ubrajalo u Srbe ili ih se proglašavalo srpskim 
neprijateljima. 

Primjer takvog gledanja je strogo povjerljivo izvješće srbijanskog generalnog ko- 
nzula u Budimpešti Todora Petkovića koji je, osvrćući se na odjeke austrougarske 
aneksije Bosne i Hercegovine u listopadu 1908., pisao o ,katolicima koji su se prozvali 
Hrvatima" i o muslimanima koji su zapravo Srbi.“ Slično je gledište dvadesetak godi- 
na poslije iznio i dr. Božo Čerović, koji je u doba Sarajevskoga atentata bio savjetnik u 
zajedničkom austrougarskom ministarstvu financija u Beču, koje je bilo nadležno za 
Bosnu i Hercegovinu. Čerović je u svojim zanimljivim sjećanjima zabilježio kako je za 
spomenutu viziju srpskog i srpsko-hrvatskog revolucionarnog ujedinjenja najopasni- 
jim smatran fenomen Hrvata muslimanske vjeroispovijesti u kojima se vidjelo ,jednog 
najbezobzirnijeg neprijatelja s kojim će morati da se stavi u krvavu borbu"? 

Iz ovakve perspektive, kako se poslije prisjećao jedan bivši mladobosanac, od čita- 
ve lepeze političkih orijentacija tadanje hrvatske mladeži prihvatljivim smatran samo 
onaj dio koji je bio sklon političkom naprednjaštvu i srpsko-hrvatskoj suradnji na 
osnovu jugoslavizma, a pod pokroviteljstvom Srbije. Muslimansku mladež se percipi- 
ralo pozitivno samo ako je prihvatila srpsku nacionalnu orijentaciju." 

Stoga je revolucionarnost mladobosanaca, usprkos spomenutim utjecajima socija- 
lizma i anarhizma, ponajprije počivala na idealiziranoj mitologiji balkanske hajdučije 
koja je bila shvaćena kao oblik srpske nacionalno-oslobodilačke borbe. 

U pozadini ovakvoga mentalnog sklopa bile su srpske junačke pjesme čiju je važ- 
nost u najnovije doba izvrsno objasnio britansko-američki povjesničar Christopher 
Clark. ,To su bile dugačke balade, često pjevane uz melankoličnu pratnju jedno žičanih 
gusala, u kojima su pjevači i slušatelji proživljavali velike, arhetipske trenutke srpske 
povijesti. U selima i na tržnicama širom srpskih zemalja, ove su pjesme stvarale izu- 
zetno blisku vezu između poezije, povijesti i identiteta" ističe Clark, naglašavajući da 
su ove pjesme čuvale i učvršćivale srpski nacionalni identitet. 

Istu stvar je, na gotovo isti način, stotinjak godina ranije obrazložio austrijski usta- 
vni ekspert i utjecajni političar koji je imao povjerljive veze na području od Beča do 
Beograda Joseph M. Baernreither koji je utjecaj spomenute srpske mitologije u Bosni 


Zato je, globalno poznati povjesničar i publicist Vladimir Dedijer Sarajevski atentat 
opisao kao ,kosovsko tiranoubojstvo odnosno odjek mitskog junaštva srpskog velikaša 
Miloša Obilića koji je, smatra se, prije bitke na Kosovu polju 1389., koristeći diplo- 
matsku varku, ubio osmanskog sultana Murata. Također ne čudi što su mladobosanci, 
pod utjecajem kosovskih junačkih pjesama, imali vlastiti kult ,tiranoubojice" Bogdana 
Žerajića koji je 1910., nakon neuspjelog atentata na austrougarskog upravitelja Bosne 
i Hercegovine Marijana Varešanina, počinio samoubojstvo.“ 

Ove junačke predaje su mladobosance povezivale s pripadnicima beogradske mreže 
o čemu svjedoči slučaj Nedjeljka Čabrinovića koji je u kolovozu 1912., u dobi od samo 
šesnaest i pol godina, u Beogradu od sekretara Narodne odbrane Milana Vasića dobio 
zbirku srpskih junačkih pjesama, solidan iznos od 15 dinara, koji je odgovarao četvrtini 
mjesečne plaće učitelja početnika u tadanjoj Srbiji. Uz ovu velikodušnu potporu je išao i 
savjet da, umjesto zapadno-europske, čita srpsku nacionalnu literaturu. Narodna odbra- 
na je, kao što ćemo vidjeti u nastavku, bila tajna obavještajna i revolucionarno-teroristi- 
čka organizacija beogradske vlade koja je od kraja ožujka 1909. djelovala pod krinkom 
kulturne udruge, i koja u slučaju rata Srbije i Austro-Ugarske, trebala vršiti diverzantske 
akcije u Bosni i Hercegovini. Za shvaćanje karaktera beogradske mreže vrlo je važno 
naglasiti i da je spomenuti Milan Vasić bio i član vodstva Crne ruke te da se na lokalnim 
razinama članstvo obiju organizacija često preplitalo. Čak što više, prema podatcima 
poznatog istraživača uzroka I. svjetskog rata Luigija Albertinija, Crna ruka je uspješno 
iskoristila Narodnu odbranu kako bi zavarala austrougarske vlasti i, manje-više neome- 
tano, provodila svoju revolucionarno-terorističku djelatnost u Bosni i Hercegovini. 
Tu je djelatnost u svojim sjećanjima opisao spomenuti Vladimir Gaćinović koji je uime 
Narodne odbrane pripremao diverzantske akcije među kojima je bilo rušenje mosta na 
rijeci Neretvi kod gradića Gabele u Hercegovini.“ 

No, revolucionarnost mladobosanaca nije trebalo puno poticati, primjer čega su 
spomenuti Nedjeljko Čabrinović i Gavrilo Princip koji su tijekom svojih borava- 
ka, u Beogradu 1913. i 1914., pobožno upijali priče četničkih veterana iz osmanske 
Makedonije o nastavku revolucionarne borbe započete u Balkanskim ratovima, odno- 
sno o ratu protiv Austro-Ugarske? što znači da je revolucionarnost mladobosanaca 
bila ideološki povezana s važnim strateškim ciljem Kraljevine Srbije. 

Naime, nakon prevrata iz lipnja 1903. Srbija je težila ostvarenju nekoliko desetlje- 
ća starog plana poznatog pod imenom Načertanije koji je predviđao stvaranje velike 
Srbije na balkanskim područjima Osmanskog Carstva i na južnoslavenskim područji- 
ma monarhije Habsburgovaca“, a koji je u stajalištima svih onih koji su bili povezani 
sa Sarajevskim atentatom bio gotovo istoznačnica za Jugoslaviju. 

Tako je npr. Gavrilo Princip smatrao svojom moralnom dužnošću borbu za južno- 
slavensko ujedinjenje kojem bi Kraljevina Srbija trebala biti nacionalno središte. 

Ovo se velikim dijelom preklapalo sa strateškom računicom Nikole Pašića koji je 
Jugoslaviju vidio kao etničko okupljanje južnih Slavena oko projekta jačanja i širenja 
Kraljevine Srbije, koje je trebalo ostvariti vojnom ekspanzijom na račun Osmanskog 
Carstva i Austro-Ugarske. Na vrlo sličan način je razmišljao i Dragutin Dimitrijević 
Apis koji je u lipnju 1917., pred streljačkim strojem srbijanske žandarmerije poručio 
kako odlazi u smrt ,sa željom da bude velika Srbija, naročito Jugoslavija“. 

Zato veze mladobosanaca s obavještajnom i revolucionarno-terorističkom mrežom 
beogradske vlade nisu bile ni slučajne ni povremene i nesustavne. Naprotiv, bile su 
vrlo pomno razrađene. U prilog tome govori spomenuti podatak da je ideolog Mlade 
Bosne Vladimir Gaćinović sudjelovao u stvaranju revolucionarno-terorističke mreže 
u Bosni i Hercegovini te da je organizirao konspirativne sastanke u Sarajevu gdje se u 
ljeto 1912. susreo s Kostom Todorovićem, srbijanskim pograničnim časnikom i povje- 
renikom organizacije Crna ruka, kojemu je slao izvješća o svojoj djelatnosti.“ 

Slika postaje još jasnija kad se zna da su Todorović i ostali srbijanski pogranični 
časnici bili produžena ruka obavještajnog odjela glavnog stožera srpske vojske na 
čijem je čelu bio Dragutin Dimitrijević koji je u spomenutom povjerljivom izvješću iz 
lipnja 1914., napisao da su u Bosni i Hercegovini postojali tajni obavještajni kanali ,,za 
prijenos izvještaja od naših povjerenika i to naročito za najteže prilike". To pokazuje da 
je vojni vrh u Beogradu bio uvezan u istu obavještajnu mrežu kao i Narodna odbrana, 
Crna ruka, ali i Mlada Bosna." 

Također, važno je naglasiti i da su neki mladobosanci prošli kroz četničku obuku u 
Srbiji što je značilo uspostavljanje veze sovdašnjom tajnom revolucionarnom -teroristi- 
čkom mrežom koju je još od 1905. organizirala, nadzirala i financirala beogradska vla- 
da. Takvu obuku u ljeto 1912. prošao je slabašni osamnaestogodišnji mladić imena 
Gavrilo Princip kojega je obučavao poznat četnički gerilac koji je poslije organizirao 
Sarajevski atentat, Vojislav Tankosić. Riječ je o vrlo utjecajnom čovjeku koji je godina- 
ma bio na platnom popisu beogradske vlade i koja je bila detaljno upućena u njegovu 
djelatnost. Od 1911. Tankosić je bio član Crne ruke i povjerljivi suradnik Dragutina 
Dimitrijevića Apisa.“ 

U tajnim četničkim akcijama sudjelovao i sam Nikola Pašić koji je 1905., kori- 
steći položaj ministra vanjskih poslova, krijumčario oružje za četnike u osmanskoj 
Makedoniji. Ta je praksa nastavljena i kasnije pa je Pašić 1908., kao premijer i ministar 
vanjskih poslova i predsjednik tajne vladine organizacije Srpska odbrana četničkim 
gerilcima slao oružje, redovite plaće te djelatne vojne časnike kao vojvode, za što je 
beogradska vlada 1908. potrošila pozamašnu svotu 299.873 dinara. U Pašićevu make- 
donskom pothvatu sudjelovao je i Miroslav Spalajković, njegov povjerljivi čovjek koji 
je u vrijeme Sarajevskoga atentata bio veleposlanik Srbije u Sankt Petersburgu." Zbog 
svega ovoga nije vjerojatno da Nikola Pašić u prvoj polovici 1914. nije imao nika- 
kvih obavijesti o sudbonosnim zavjereničkim planovima Narodne odbrane, Crne ruke 
i Mlade Bosne. 

Koliko je Nikola Pašić bio upućen i uključen u djelatnost beogradske mreže svje- 
doči njegov bliski suradnik i dugogodišnji dužnosnik u raznim beogradskim vlada- 
ma, Stojan Protić koji je u jednoj novinskoj polemici iz 1918. otvoreno priznao da je 
beogradska vlada bila prilično dobro upućena u djelatnost Crne ruke. Prema Protiću 

Crna ruka nije bila pod izravnim nadzorom beogradske vlade koja nije mogla napra- 
viti puno da suzbije zavjereničku djelatnost jer je ova organizacija uživala zaštitu utje- 
cajnog vojvode (feldmaršala) Radomira Putnika. 

»Crna ruka, odnosno skupina časnika pod nazivom Ujedinjenje ili smrt, je bila tajno 
društvo koje se miješalo u politiku i težilo zadobiti pretežan utjecaj na vladu. Vojvoda 
Putnik je pao pod ovaj utjecaj i njegov veliki autoritet je služio kao zaštita članovima 
ovog tajnog društva", napisao je Protić o političkom utjecaju Crne ruke.?* 

Sve u svemu, dakle, organizacija Mlada Bosna čiji su članovi izveli Sarajevski ate- 
ntat, bila je neka vrsta podružnice beogradske obavještajne i revolucionarno-teroristi- 
čke mreže zbog čega, kako je to ustvrdio povjesničar Christopher Clark, važno razu- 
mjeti srbijanske političare, časnike i aktiviste čija je djelatnost utjecala na posljedice 
Sarajevskoga atentata. Ipak, gledište spomenutoga povjesničara Mile Bjelajca, kako je 
Srbija 1914. bila mala zemlja koja se našla na putu agresivnim imperijalističkim ambi- 
cijama Austro-Ugarske i Njemačke,“ je važan korektiv u određivanju stvarne razine 
odgovornosti beogradske vlade za Sarajevski atentat i njezine suodgovornosti za izbi- 
janje I. svjetskog rata. 

U tom smislu stalno pred očima valja imati spomenuto gledište povjesničarskog 
dvojca J. Wintera i A. Prosta, da ,,sve države, svi narodi, u različitoj mjeri dijele odgo- 
vornost za katastrofu koju nisu bili u stanju predvidjeti i spriječiti.“ 

To znači da pitanje odgovornosti Kraljevine Srbije ima puno kompleksniju poza- 
dinu koja se ne može svesti na upiranje prstom u beogradsku vladu. Isto tako nije 
moguće negirati njezinu odgovornosti za Sarajevski atentat i njezinu suodgovornosti 
za izbijanje I. svjetskog rata. 

dimenzija. Potonja je vidljiva u analizi globalnih političkih aktera ,,stare Europe" uoči Prvog 
svjetskog rata, koji je po svojem karteru bio globalni. 

Autorova metoda je dokumentarna... Stil je lepršav i interesantan, na momente literaran. 
Tekst se čita kao uzbudljivo historiografsko štivo. Na momente kao triler. 

Štivo je zanimljivo utoliko što se neki sadržaji, poglavito, velikosrpska politika, te realpolitika 
velikih sila u 21. stoljeću na ,zapadnom Balkanu", prepoznaju i danas. U tom smislu knjiga je 
važna i zbog komparacije Europe, velikih sila, Srbije i Balkana početkom i 21. stoljeća. 
Nadamo se da će čitatelji prepoznati ovu komparaciju kao orijentir da se u geopolitici 
malo što mijenja. Vječna je ideja moći i njezina širenja na druge prostore. U tom smislu 
politološka literatura govori o ,državama grabežljivicama“, kao što su to danas Rusija sa 
svojom ideologijom Ruskog svijeta ili Srbija, Srpskog sveta. 


prof. dr. sc. Anđelko Milardović 


S obzirom na relevantnost teme, interes znanstvene i šire zajednice te potrebu za tekstovima o 
istojili srodnoj tematici na hrvatskome jeziku, društveni interes je razvidan pa je objavljivanje 
knjige opravdano i potrebno te se ono kao takvo podupire i preporučuje. 

Tekst je potkrijepljen temeljitim znanjem i pokazuje visoku razinu razumijevanja pojmova. 
Podatci i primjeri su odgovarajući, iznose se na jasan i razumljiv način te ukazuju na 
razumijevanje važnosti kronološko-problemskoga pristupa. Sadržaj gotovo svakoga dijela 
donosi nove znanstvene spoznaje ili inovativne reinterpretacije istraživački otvorenih 
pitanja, a rješenjima koja autor nudi potiču se nova pitanja za znanstvenu raspravu. 


prof. dr. sc. Željko Holjevac 

